Berlin (dpa/SN). Koronapandemija a dalše přiwótřenje połoženja w nazymje a zymje běštej dźensa tema w zwjazkowym sejmje. Hišće krótko do wólbow su zapósłancy nowe rjadowanja wobzamknyli. Jako najwažniše měritko přiwótřenych naprawow ma přichodnje ličba koronapacientow w regionalnych chorownjach płaćić. Dotal měrjachu so naprawy po ličbje infekcijow, kotrež pak njejsu přiběracu ličbu šćěpjenych ludźi nastupajo hižo wuprajiwe.
Nowe koronaindikatory maja zwjazkowe kraje same wobzamknyć a dyrbja tež same rozsudźić, wot kotreje kritiskeje inicidencneje hódnoty su krućiše wobmjezowanja we wšědnym žiwjenju trěbne. Při tym maja ličbu pacientow w chorownjach, ličbu swobodnych łožow na intensiwnych stacijach, ličbu šćěpjenych a ličbu infekcijow wobkedźbować. Dotal su w zakonju wo škiće před infekcijemi jednotne hódnoty podate a měrja so po sydomdnjowskej incidency.
szl_Latn szl_Latn